Pauls Joners

Pauls Joners (;  Cīrihe —  Berlīne) bija Šveices šahists.

 Biogrāfija 
Pēc profesijas bijis vijolnieks, bet kopā ar savu jaunāko brāli Hansu Joneru — viens no vadošajiem Šveices šahistiem 20. gadsimta sākumā. Sešas reizes uzvarējis Šveices šaha čempionātā (1907, 1908, 1925, 1928, 1930, 1932). Daudzu starptautisko šaha turnīru dalībnieks. 1907. gadā Ņujorkā uzvarējis Manhatanas šaha kluba čempionātā. 1916. gadā Kopenhāgenā uzvarējis Ziemeļu valstu šaha čempionātā.Nordic Champions 1897-1997 1917. gadā Berlīnes šaha turnīrā kopā ar Valteru Jonu dalījis pirmo vietu. 1920. gadā uzvarējis Gēteborgas šaha turnīrā.Gothenburg B (1920) 1923. gadā uzvarējis Triestes šaha turnīrā un kopā ar Rūdolfu Špīlmanu dalījis pirmo vietu Ševeningenas (Nīderlande) šaha turnīrā. Vienu no saviem lielākajiem panākumiem izcīnījis 1924. gadā Berlīnē, kad uzvarējis četru šahistu četru apļu turnīrā, apsteidzot Akibu Rubinšteinu, Rihardu Teihmani un Žaku Mizesu.

Šveices izlases sastāvā piedalījies 1936. gada neoficiālajā šaha olimpiādē Minhenē.OlimpBase :: unofficial Chess Olympiads :: Paul Johner

 Atsauces 

 Ārējās saites 

Kategorija:1887. gadā dzimušie
Kategorija:1938. gadā mirušie
Kategorija:Cīrihes kantonā dzimušie
Kategorija:Šveices šahisti